Gigi Morbelli

Pitor.
Gigi Morbelli a l'era nassù a L'Orsera ai 3 ëd gené dël 1900 da 'n pare ch'a fasìa ël médich condòt.
Sò frej pì grand a j'ero l'architet Aldo e l'autor për la radio Ricard.

Morbelli a l'era anscrivusse al Politécnich ëd Turin, ma peui a l'avìa chitane ij cors për passé a l'Academia Albertin-a dle Bele Art: al cors anferior a l'é stàit anlev ëd Luis Onetti, al cors superior ëd pitura ëd Giaco Gròss e Céser Ferro.
A trant'agn a l'ha fàit soa prima esposission e parèj a l'ha ancaminà soa cariera artìstica.

Dël 1941 a l'é vnù professor ëd Figura dissegnà al liceo artìstich ëd Turin e apress a l'é dventà sòcio dël Sìrcol ëd j'artista.

Antra j'arconossiment pì amportant che Morbelli a l'ha arseivù, a-i é ël diplòma d'onor dël Musé d'art ëd Paris.
A l'é mòrt dël 1980 a Imperia-Pòrt Morissi.

Euvre prinsipaj
Morbelli a fortìa che la pitura a l'é seugn e ij sò soget a son soèns arpresentà an n'atmosfera da fàula.
La Vérgin anonsià (1945, 70x80 cm)
L'otogn monfrin (1950)
Carafa con zinie (1958)
La mandrian-a (1972)

Morbelli, Gigi